
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζώνης οικιστικού ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου ρυμοτομικού σχεδίου και εκτός ορίων οικισμού προΰφι- 
σταμένου του έτους 1923 περιοχή Κοινότητας Πισοδερίου (ν. 
Φλώρινας). 1 

ΑΠΟΦΑΣΕΙΣ 

Έγκριση της προσθήκης τριών ορόφων στη διατηρητέα οικοδομή 
που βρίσκεται επί της οδού Ίωνος Δραγούμη 21, στη Θεσσαλο¬ 
νίκη, κατά παρέκκληση των πολεοδ. διατάξεων, ως προς την αύ¬ 
ξηση του σ.ο. από 20,4 σε 21,93. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Καθορισμός ζώνης οικιστικού ελέγχου κατωτάτου ορίου κατάτμησης 

και λοιπών όρων και περιορισμών δόμησης στην εκτός εγκεκριμένου 

ρυμοτομικού σχεδίου και εκτός ορίων οικισμού προϋφισταμένου του 

έτους 1923 περιοχή Κοινότητας Πισοδερίου (ν. Φλώρινας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την πα- 
ράγρ. 14 του άρθρου 8 του ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α). 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του ν. 1650/1986 «Για την προστασία του περιβάλ¬ 
λοντος» (ΦΕΚ 160/Α) και ειδικότερα το άρθρο 24 παράγρ. 4 τελευταίο 
εδάφιο. 

4. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Τις υπ’ αριθ. 7/1986 και 16/1987 γνωμοδοτήσεις του κοινοτι¬ 
κού συμβουλίου Πισοδερίου. 

7. Τις υπ’ αριθ. 95/πρακτ. 25/23.12.1986 και 36/πρακτ. 10/ 


18.11.1987 γνωμοδοτήσεις του Συμβουλίου Χωροταξίας, Οικισμού 
και Περιβάλλοντος ν. Φλώρινας. 

8. Την υπ’ αριθ. 296/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμού προϋφισταμένου του έτους 1923 περιοχή της 
κοινότητας Πισοδερίου (ν. Φλώρινας) όπως το όριο ζώνης φαίνεται με 
σημεία ΑΗΔΙΖΜΚΝΘΒΑ στο σχετικό πρωτότυπο διάγραμμα σε 
κλίμακα 1:10.000 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αριθ. 38712/1988 πράξη 
του και που συνοπτικό του αντίτυπο δημοσιεύεται με το παρόν διά¬ 
ταγμα. 

Ειδικότερα το όριο της ζώνης ορίζεται ως ακολούθως: 

Σημεία Α, Β, Γ, Δ, Ε, Ζ: Επί του άξονος εθνικής οδού Πισοδερίου 
Φλώρινας και τις αντίστοιχες καμπές 
του: 

Σημείο Κ: Σημείο επί των ορίων της κοινότητας κοντά στο τριγωνομε¬ 
τρικό επί υψομέτρου 1981. 

Σημείο Ν: Επί των ορίων της κοινότητας στην επέκταση της ΛΘ στο 
τριγωνομετρικό επί υψομέτρου 1958. 

Σημείο Λ: Επί άξονος της εθνικής οδού Πισοδερίου Φλώρινας και σε 
απόσταση 550 μ. από το σημείο Ε προς την πλευρά του οι¬ 
κισμού. 

Σημείο Θ: Επί της ΛΙ και σε απόσταση τέτοια ώστε η ΛΘ να είναι 500 
μέτρα. 

Σημείο Η: Σε απόσταση 500 μέτρων βόρεια του σημείου Γ. 

Σημείο Μ: Επί της διασταύρωσης της εθνικής οδού Πισοδερίου Φλώρι¬ 
νας με την οδό Προφ. Ηλία Πισοδερίου - Αλώνια. 

Σημείο I: Σε απόσταση 1000 μέτρων βόρεια του σημείου Δ και 1000 
μέτρων, του σημείου Ν. 

Άρθρο 2 

Μέσα στη Ζ.Ο.Ε. όπως περιγράφεται στο προηγούμενο άρθρο, καθο¬ 
ρίζονται κατά περιοχές που φαίνονται στο ίδια διάγραμμα με στοιχεία 1, 

2 και 3 κατώτατο όριο κατάτμησης, χρήσεις γης, όροι και περιορισμοί 
δόμησης όπως στο επόμενο άρθρο. 

Άρθρο 3 

Α. Περιοχή με στοιχείο 1 

Ορίζεται από τα σημεία Λ θ Ν Κ Μ Ε Λ. 

1. Στην περιοχή αυτή επιτρέπεται μόνο η ανέγερση εγκαταστάσεων 
εξυπηρέτησης του χιονοδρομικού κέντρου (πίστες, καταφύγια, χώροι δι- 
ημέρευσης, χώροι εξυπηρέτησης αναβατήρων, πάρκινγκ και αθλητικές 
εγκαταστάσεις). 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν α) ελάχιστο εμβαδόν 4.000 μ2 κατά τη δημοσίευση του 
παρόντος διατάγματος και β) τα ελάχιστα όρια αρτιότητας κατά τις 
αντίστοιχες ημερομηνίες όπως ορίζονται με τις διατάξεις του άρθρου 1 

του από 24.5.1985 π.δ/τος «Τροποποίηση των όρων και περιορισμών 
δόμησης των κειμένων εκτός των ρυμοτομικών σχεδίων των πόλεων 
και εκτός των ορίων των νομίμως υφισταμένων προ του έτους 1923 οι¬ 
κισμών» (ΦΕΚ 270/Δ), όπως ισχύει: 

3. Οι λοιποί όροι και περιορισμοί δόμησης ορίζονται ως εξής: ■ 
α. Μέγιστο ποσοστό κάλυψης: δέκα τοις εκατό (10%) της επιφάνειας 
των γηπέδων. 

β. Συντελεστής δόμησης: 0,10. 

γ. Το μέγιστο ύψος των ανεγερθησομένων κτιρίων ορίζεται σε επτά 
και μισό (7,5) μέτρα. 

Β. Περιοχή με στοιχείο 2. 

Ορίζεται από τα σημεία Λ, Δ, I, Ζ, Μ, Ε, Λ. 

1. Στην περιοχή αυτή επιτρέπεται μόνο η (ανέγερση τουριστικών - ξε¬ 
νοδοχειακών εγκαταστάσεων. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε έξι (6) στρέμματα..· . . ' 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν α) ελάχιστο εμφαδόν 4.000 μ2 κατά τη δημοσίευση του 
παρόντος διατάγματος και β) τα ελάχιστα όρια αρτιότητας κατά τις 
αντίστοιχες ημερομηνίες όπως ορίζονται με τις διατάξεις του άρθρου 1 
του από 24.5.85 π.δ/τος «Τροποποίηση των όρων και περιορισμών δό¬ 
μησης των κειμένων εκτός των ρυμοτομικών σχεδίων των πόλεων και 
εκτός των ορίων των νομίμως υφισταμένων προ του έτους 1923 οικι¬ 
σμών (ΦΕΚ 270/Δ), όπως ισχύει. 

3. Επιβάλλεται η διάσπαση των όγκων των κτιρίων μέχρι τον πλήρη 
διαχωρισμό τούς σε περισσότερο του ενός κτίρια ότων προκύπτει συνο¬ 
λική επιφάνεια κτιρίου μεγαλύτερη των 2.000 μ3. 

4. Για τους λοιπούς όρους και περιορισμούς δόμησης εφαρμόζονται οι 
διατάξεις του άρθρου 8 του από 6.10.1978 π.δ/τος (ΦΕΚ 538/Δ) 
όπως τροποποιήθηκε με τα από 12.5.1984, (ΦΕΚ 38θΔ') 16.2.1985 
(ΦΕΚ 58/Δ), 6.8,1986 (ΦΕΚ 660/Δ) και από 20.1.1988 (ΦΕΚ 
61/Δ) π.δ/τά. 

5. Η περιοχή αυτή χαρακτηρίζεται ως ζώνη ανάπτυξης παραγωγι¬ 
κών δραστηριοτήτων. 

Γ. Περιοχή με στοιχείο 3. 

1. Στην περιοχή αυτή επιτρέπονται μόνο οι κάτωθι χρήσεις: 
α. κατοικίας 

β. γεωργικών αποθηκών 

γ. αντλητικών εγκαταστάσεων ' 

δ. κτιρίων κοινής ωφελείας (δημοτικών ή δημοσίων). 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε οκτώ (8) στρέμματα. 

β. Κατά παρέκκλιση θεωρούνται άρτια και οικοδομήσιμα τά γήπεδα 
εφόσον έχουν α) κατά τη δημοσίευση του παρόντος ελάχιστο εμβαδόν 
4.000 μ2 και β) τα ελάχιστα όρια αρτιότητας κατά τις αντίστοιχες ημε¬ 


ρομηνίες όπως ορίζονται με τις διατάξεις του άρθρου 1 του από 
24.5.1985 π.δ/τος «Τροποποίηση των όρων και περιορισμών δόμησης 
των κειμένων εκτός των ρυμοτομικών σχεδίων των πόλεων και εκτός 
των ορίων των νομίμως υφισταμένων προ του έτους 1923 οικισμών» 
(ΦΕΚ 270/Δ), όπως ισχύει: · 

3. Οι όροι και περιορισμοί δόμησης των παραπάνω χρήσεων ορίζο¬ 
νται ως εξής: 

- Μέγιστο επιτρεπόμενο ύψος των γεωργικών αποθηκών τέσσερα και 
μισό (4,5) μέτρα. 

- Μέγιστο επιτρεπόμενο ύψος των λοιπών χρήσεων: επτά και μισό 
(7,5) μέτρα. 

- Μέγιστη συνολική επιφάνεια ορόφων των κτιρίων για χρήση κατοι¬ 
κίας 200 τ.μ.,·. · 

4. Για τους λοιπούς όρους και περιορισμούς δόμησης των παραπάνω 
χρήσεων (εκτός των; κτιρίων κοινής ωφελείας) εφαρμόζονται κατά 
χρήση οι διατάξεις τ·τλ από 6.10.1978 Π.Δ/τος (ΦΕΚ 538/Δ) όπως 
ισχύει. 

5. Ο καθορισμός των χώρων ανέγερσης κτιρίων κοινής ωφελείας κα¬ 
θώς και των όρων και περιορισμών δόμησης αυτών εγκρίνονται σύμ¬ 
φωνα με τις διατάξεις του άρθρου 26 του ν. 1337/1983, όπως αντικα- 
ταστάθηκε με το άρθρο 8 (παρ. 13) του Ν. 1512/1985. 

Δ.-Γενικές διατάξεις: 

1. Επιτρέπεται η επισκευή των νομίμως υφισταμένων εντός της κα- 
θοριζομένης ζώνης οικιστικού ελέγχου κτισμάτων έστω και αν οι χρή¬ 
σεις που εξυπηρετούν δεν προβλέπονται από τις διατάξεις του παρόντος 
διατάγματος. 

2α. Τπεράνω του μεγίστου επιτρεπομένου ύψους των κτιρίων επι¬ 
βάλλεται η κατασκευή κεραμοσκεπούς .στέγης, το ύψος της οποίας δεν 
επιτρέπεται να υπερβαίνει τα δύο (2) μέτρα. 

■ 3. Οι αρχιτεκτονικές μελέτες των ανεγερθησομένων εντός της 
Ζ.Ο.Ε. κτιρίων υπόκεινται στον έλεγχο της Ε.Π.Α.Ε. 

Άρθρο 4 

Η ισχύς του παρόντος διατάγματος αρχίζει από τη δημοσίευση στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Ιουλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΠΟΦΑΣΕΙΣ 

Αριθ. 4037 ' ~ (2) 

Έγκριση της προσθήκης τριών ορόφων στη διατηρητέα οικοδομή που 

βρίσκεται επί της οδού I. Δραγούμη 21, στη Θεσ/νίκη, κατά παρέκ¬ 
κλιση των πόλεοδ. διατάξεων ως προς την αύξηση του σ.ο. από 20,4 

σε 21.93. 

Ο ΥΠΟΥΡΓΟΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210Α/85) και ειδικότερα των άρθρων 3 και 4 αυτού, 
όπως τροποποιήθηκε με το Ν. 1772/13.5.88 (ΦΕΚ 91/17.5.88). 

2. Τις διατάξεις του Π.Δ. 15.4.1988 «Διατήρηση, επισκευή ή ανα- 
κατασκευή αρχιτεκτονικών, καλλιτεχνικών και στατικών στοιχείων 
διατηρητέων κτιρίων (ΦΕΚ 317/28.4.88). 

3. Τις διατάξεις του Π.Δ. 2.11.1983 (ΦΕΚ 734/28.11.83) περί 
«χαρακτηρισμού ως διατηρητέων κτιρίων που βρίσκονται στη Κάτω 
Πόλη Θεσ/νίκης και καθορισμός όρων δόμησης αυτών» με το οποίο έχει 
κηρυχθεί ως διατηρητέο το κτίριο της οδού Ιων. Δραγούμη 21. 

4. Τις διατάξεις του Π.Δ. 18.8.79 (ΦΕΚ 440Δ/29.8.79) περί «Κα¬ 
θορισμού συντελεστών δόμησης και όρων δόμησης εις τας εντός των 
εγκεκριμμένων ρυμοτομικών σχεδίων περιοχάς των Δήμων Θεσ/νίκης 
κ.λπ.). 

5. Τις διατάξεις του Π.Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων (ΦΕΚ 157Α). 

6. Τις διατάξεις του Π.Δ/τος 353/1985 «Μεταβίβαση αρμοδιοτή¬ 
των στη Δ/νση οικισμού Θεσ/νίκης και στη Νομαρχία Θεσσαλονίκης 
(ΦΕΚ 128Α). 

7. Την 75724/1151/1983 κοινή απόφαση των Υπουργών Προε¬ 
δρίας της Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767Β) όπως τροποποιήθηκε με την 28112/356/1985 όμοια 
Απόφαση (ΦΕΚ 205 Β). 

8. Τις διατάξεις του Π.Δ/τος 358/86 «Καθορισμός αρμοδιοτήτων 
Υπουργείου Β. Ελλάδας (ΦΕΚ 158Α). 

9. Την 31252/1530/1987 κοινή απόφαση των Υπουργών Προε¬ 
δρίας της Κυβέρνησης, Εσωτερικών και Περιβάλλοντος, Χωροταξίας 
και Δημ. Έργων (ΦΕΚ 482Δ/29.5.87). 

10. Την ΥΑ 704/19.8.88 απόφαση Πρωθυπουργού «Μετονομασία 
του Υπουργείου Βόρειας Ελλάδας σε Υπουργείο Μακεδονίας — Θράκης 
(ΦΕΚ 575/Β/19.8.88). 


11. Την από τον Ιούλιο 1988 τεχνική έκθεση της μελετητικής ομά¬ 
δας για την επισκευή, διαρύθμιση και προσθήκη στο διατηρητέο κτίριο 
επί της οδού Ιωαν. Δραγούμη 21 στη Θεσσαλονίκη. 

12. Το απόσπασμα πρακτικού της 35ης/6.9.88 συνεδρίασης της 
ΕΠΑΕ/Δ.Π.Ν.Θ. η οποία ενέκρινε την προτεινόμενη μορφή της προ¬ 
σθήκης στο κτίριο. 

Και επειδή το κτιριολογικό πρόγραμμα και οι προδιαγραφές της 
Τράπεζας επέβαλαν τήν επέκταση του κτιρίου καθ’ ύψος και την προ¬ 
σθήκη τριών επιπλέον ορόφων σ’ αυτό. Η επέκταση αυτή θα γίνει με την 
ελάχιστη δυνατή αλλοίωση της σημερινής όψης του κτιρίου και με τέ¬ 
τοιο τρόπο ώστε αφενός να διαφοροποιείται η προσθήκη από το υπάρχον 
κτίριο και αφετέρου να είναι στο μέγιστο δυνατό βαθμό «αόρατη» από 
την οδό Ίωνος Δραγούμη. 

Οι στόχοι αυτοί επιτυγχάνονται με την υποχρέωση της προσθήκης 
κατά 5μ. και με την κάλυψη του μετώπου της με ανακλαστικό γυαλί 
χωρίς ορατά κουφώματα με συνέπεια τη δημιουργία άνετου και πολύ 
καλά φωτιζόμενου χώρου κίνησης και αναμονής σε όλους τους ορόφους 
της προσθήκης, αποφασίζουμε: 

1. Την έγκριση της προσθήκης τριών ορόφων στη διατηρητέα οικο¬ 
δομή που βρίσκεται επί της οδού Ίωνος Δραγούμη 21, στη Θεσσαλο¬ 
νίκη κατά παρέκκλιση των πολεόδομικών διατάξεων, ως προς την αύ¬ 
ξηση του συντελεστή κατ’ όγκον εκμετάλλευσης από 20,4 σε 21,93 
όπως φαίνεται σημειωμένο στο σχετικό πρωτότυπο διάγραμμα κάλυ¬ 
ψης σε κλίμακα 1:200 και σύμφωνα με την σχηματική τομή και όψη-σε 
κλίμακα 1:200 που θεωρήθηκαν από την Προϊσταμένη της Δ/νσης οι¬ 
κισμού Θεσσαλονίκης και που συνοπτικά τους αντίτυπα δημοσιεύονται 
με την απόφαση αυτή. 

2. Για οποιαδήποτε επέμβαση στό εξωτ. ή εσωτ. του διατηρημένου 

κτιρίου και της προσθήκης σ’ αυτό καθώς και για την τοποθέτηση επι¬ 
γραφών απαιτείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου ΕΠΑΕ. * ■· 

3. Η ισχύς της απόφασης αυτής αρχίζει από την δημοσίευση της στην 
Εφημερίδα της Κυβερνήσεως. 

Θεσσαλονίκη, 14 Οκτωβρίου-1988 

